стіхо́внѣ бг҃оро́диченъ: Ѽ чудесѐ но́вагѡ, всѣ́хъ дре́внихъ чуде́съ! кто́ бо позна̀ мт҃рь безъ̑ му́жа ро́ждшую, и на руку̂ нося́щую, всю̀ тва́рь содержа́щаго; бж҃іе є́сть изволе́ніе ро́ждшееся: єго́же я́кѡ млд̑нца пречс̑тая, твои́ма рука́маноси́вшая, и мт҃рне дерзнове́ніе къ нему̀ иму́щая, не преста́й моля́щи ѡ чту́щихъ тя̀, уще́дрити и сп҃стѝ ду́шы на́шя